Ehkäisypillereitä käyttävillä vähemmän syöpiä - Lifestyle - MTV.fi
Lifestyle > Hyvää elämää Julkaistu 08.08.2018 19:30
Tuore tutkimus osoittaa, että ehkäisypillereitä käyttävät naiset voivat säästyä monilta syöviltä muita todennäköisemmin. Samansuuntaisia havaintoja on saatu aiemminkin, mutta tulokset vahvistavat näyttöä entisestään.
Ehkäisypillereitä käyttävien riski sairastua munasarja- tai kohdunkaulasyöpään pieneni tasaisesti, mitä pidempään pillereiden käyttö oli jatkunut.
Myös munuaissyövän riski saattoi olla heillä pienempi. Yli kymmenen vuotta ehkäisypillereitä käyttäneet säästyivät myös virtsarakkosyövältä ja non-Hodgkinin lymfoomalta muita todennäköisemmin, mutta saattoivat olla alttiimpia haimasyöville.
Ehkäisypillereiden lisäksi moni muukin seikka on voinut vaikuttaa nyt havaittuihin yhteyksiin, mutta samansuuntaisia tuloksia on saatu aiemminkin.
Todennäköisin selitys ilmiölle löytyy kuukautisista ja niiden lukumäärästä: monien syöpien sairastumisriskin on havaittu suurenevan sitä enemmän, mitä useampia kuukautiskiertoja nainen elämänsä aikana kokee. Ehkäisypillerit vähentävät kuukautisia, samoin kuin raskaudet. Tällä on selitetty myös sitä, miksi useita lapsia synnyttäneet sairastuvat harvemmin kuin lapsettomat.
Miesten e-pilleristä lupaavia tutkimustuloksia ke 4.4.
Nämä oireet voivat kertoa, että kilpirauhasessasi on jotain häikkää Lenkille hellepäivänä? Tärkeä muistutus asiantuntijalta